沈光大

沈光大（），字體行，浙江寧波府慈谿縣人，民籍，明朝政治人物。

 生平 
正德五年（1510年）庚午科浙江鄉試第十三名舉人。正德六年（1511年）中式辛未科會試第一百二十四名，登第三甲第七十五名進士。授南京大理寺評事。丁父忧，起复故官，补任北京。性剛直，守正不阿。因杖责校尉王宣，为錢寧劾奏，逮送詔獄。錢寧傳㫖杖四十，錮以杻匣，絶飲食，欲置之死。數日竟不死，遂擬削籍歸。世宗即位，錢寧被誅，以臺諫復除南大理寺副。嘉靖二年（1523年），擢知開封府，在任四年，乞終養歸。《兩浙名賢録》：沈光大，字體行，慈谿人。正德辛未進士，授南京大理寺評事。性剛直，守正不阿。時諸佞倖恣甚，而錢寧最暱，一切刑賞出其口，莫敢誰何。寧捕道人艾道清等百餘人，誣以大逆無辜，連坐甚衆。刑部依違成獄，送大理讞覆，光大歎曰：「下民易虐，上天難欺，吾敢殺人以媚人耶？」竟坐以本律並全活之，寧銜之。未幾，寧遣校尉王宣赴寺，有所請，光大不聽，宣出不遜語，光大杖之堦下。寧大忿恚，遂劾奏，逮送詔獄。光大曰：「吾守法死官，亦復何憾」。寧傳㫖杖四十，錮以杻匣，絶飲食，欲置之死。數日竟不死，遂擬削籍歸。已而宸濠叛，寧坐罪死。臺諫交口訟光大守正，乃除南大理寺副。嘉靖初，擢知開封府，乞終養歸。

 家族 
曾祖沈□；祖父沈□；父沈禎，曾任河治所官。母余氏。

参考文献

Category:正德五年庚午科浙江鄉試舉人
Category:沈姓
Category:慈溪人
Category:明朝大理寺評事
Category:明朝大理寺副
Category:明朝開封府知府